Snježana Banović

**Snježana Banović** (2. studenog 1963., Zagreb), hrvatska kazališna redateljica

U Zagrebu pohađa osnovnu i srednju školu te potom studira francuski i španjolski jezik na Filozofskom fakultetu. Akademiju dramske umjetnosti diplomira 1990. u klasi prof. Georgija Para. Za vrijeme studija asistira na brojnim produkcijama a prvu režiju ostvaruje u zagrebačkom Teatru ITD.
Usavršavala se na brojnim stipendijama u inozemstvu od čega treba izdvojiti Fullbrightovu stipendiju 1997. na sveučilištu Yale u SAD.
Doktorski studij Književnosti na Filozofskom fakultetu u Zagrebu završila je 2009. Ostvarila je niz režija diljem Hrvatske i nekoliko u inozemstvu. Za veliki broj svojih predstava radila je i izbor glazbe.

Uz dramske tekstove režira različite komercijalne i umjetničke manifestacije te različite dobrotvorne programe. Za navedene svečanosti piše sinopsise a autorica je i tekstova za nekoliko cabareta i desetak adaptacija. Objavila je više tekstova i recenzija o kazalištu, kulturnoj politici, kazališnom menadžmentu i produkciji u časopisima (Glumište, Kazalište) te dnevnim listovima (Jutarnji list, Vjesnik) i na 3. programu Hrvatskoga radija.
Tijekom 2001. bila je članica Vijeća za kazalište Ministarstva kulture RH i Predsjednica Vladinog Povjerenstva za Dramu Dubrovačkih ljetnih igara. Od veljače 2001. do studenog 2002. bila je ravnateljica Drame HNK Zagreb. Godine 2007. bila je ravnateljica Ustanove u kulturi Rachlin i Friends u Dubrovniku.

## Režije

*1989. Victor Haim: *Abraham i Samuel*, Židovska općina, Zagreb
*1990. Pavao Marinković: *Filip Oktet i čarobna truba*, Teatar ITD, Zagreb
*1991. Alfred de Musset: *[[Svijećnjak (drama)|Svijećnjak]]* , GDK Gavella, Zagreb
*1992. Higin Dragošić: *Posljednji Zrinski*, Kazalište Virovitica, Virovitica
*1993. Miroslav Feldman: *Vožnja*, Kazalište Virovitica, Virovitica
*1993. Charles Schultz/S.Banović/V.Đikanović: *Charlie Brown*, ZKM, Zagreb
*1994. Georges Feydeau: *Mačak u vreći*, Kazalište Virovitica, Virovitica
*1994. S.Banović / V.Đikanović: *Cabaret Črni maček*, GDK Gavella, Zagreb
*1994. Hrvoje Ivanković: *Cabaret Pantagana*, Kazalište Marin Držić, Dubrovnik
*1995. William Shakespeare: *Kako vam drago*, Kazalište Virovitica , Virovitica
*1995. Edward Albee: *Tko se boji Virginie Woolf*, HNK Zagreb
*1996. Georges Feydeau: *Ne hodaj uokolo gola golcata*, Novi život, Zagreb
*1996. Tennessee Williams: *Mačka na vrućem limenom krovu*, GDK Gavella, Zagreb
*1997. Niccolò Machiavelli: *Mandragola*, Kazalište Virovitica, Virovitica
*1997. Angelo Longoni: *Muškarci bez žena*, Kazalište Marin Držić, Dubrovnik
*1998. Snježana Banović: *Stari Fijaker*, Histrioni, Zagreb
*1999. Eugène Labiche: *[[Talijanski slamnati šešir (drama)|Talijanski slamnati šešir]]*, HNK Rijeka
*2000. Paula Vogel: *Kako sam naučila voziti*, Teatar ITD, Zagreb
*2000. C.P.Taylor: *Dobri*, HNK Zagreb
*2001. David Hare: *Plava soba*, HNK Osijek
*2002. Mogens/Rukow/Witenberg: *Proslava*, HNK Zagreb
*2003. Eva Ensler: *Vaginini monolozi*, GK Kerempuh, Zagreb
*2003. Tena Štivičić: *Dvije*, Atelje 212, Beograd
*2003. William Shakespeare: *[[San ivanjske noći]]*, Zagrebački ljetni festival
*2004. Eva Ensler: *Vaginini monolozi*, Kazalište Marin Držić, Dubrovnik
*2005. Sanja Polak/Snježana Banović: *Dnevnik Pauline P.*, Žar ptica, Zagreb
*2006. Tennessee Williams: *Iznenada prošlog ljeta*, HNK Varaždin
*2007. Braća Presnjakov: *Igranje žrtve*, Kazalište Virovitica
*2008. Silvija Šesto Stipančić/Snježana Banović: *Debela*, Mala scena, Zagreb
*2008. Lada Kaštelan: *Posljednja karika*, WSC Theatre, Wayne Nebraska, SAD
*2009. Silvija Šesto Stipaničić/Snježana Banović: *Vanda*, Mala scena, Zagreb
*2009. Tena Štivičić: *Fragile*, HNK Osijek
*2014. Ivan pl. Zajc: *Momci na brod*, Mala scena, Zagreb